**დასაქმებისა და უმუშევრობის ტენდენციები საქართველოში**

ბოლო წლებში შეინიშნება უმუშევრობის დონის კლება, 2015 წელის უმუშევრობის დონემ შეადგინა 12% რაც წინა წელთან შედარებით 0.4% ნაკლებია, ხოლო 2012 წელთან შედარებით - 3%.

**დიაგრამა N1. უმუშევრობის დონე 2009-2015წლებში (%)**

**წყარო: საქსტატი, შინამეურნეობების ინტეგრირებული გამოკითხვა**

**დიაგრამა N2. დაქირავებულთა და თვითდასაქმებულთა განაწილება 2012-2015 წლებში (%)**

**წყარო: საქსტატი, შინამეურნეობების ინტეგრირებული გამოკითხვა**

აღსანიშნავია, რომ 2012 წლიდან მოყოლებული იზრდება დაქირავებით დასაქმებულთა რაოდენობა და შესაბამისად, მცირდება თვითდასაქმებულთა დასაქმების მაჩვენებელი. 2015 წელს წინა წელთან შედარებით 2,6% გაიზარდა დაქირავებით დასაქმების მაჩვენებელი. აღნიშნული ტენდენცია დადებითად უნდა შეფასდეს თუ გავითვალისწინებთ, იმ ფაქტს, რომ დაქირავებით დასაქმებულებს თვითდასაქმებულებთან შედარებით, ზოგადად, უფრო დაცული შრომითი უფლებები აქვთ.

ბოლო წლებში დასაქმების დონე ინსტიტუციური სექტორების მიხედვით იყო სტაბილური და ყოველივე მერყეობდა 1%-ის ფარგლებში. 2015 წელს არასახელმწიფო სექტორში დასაქმებულთა დონემ შეადგინა 84.6%, ხოლო სახელმწიფო სექტორში - 15.4%.

**დიაგრამა N3. დასაქმებულების განაწილება ინსტიტუციური სექტორების მიხედვით 2012-2015 წლებში (%)**

**წყარო: საქსტატი, შინამეურნეობების ინტეგრირებული გამოკითხვა**

დასაქმებულ კაცებსა და ქალებს შორის სხვაობა 6%-ს შეადგენს, ყოველივე შეიძლება ავხსნათ ქალების აქტივობის დაბალი დონით ფერტილობის პერიოდში..

**დიაგრამა N4. დასაქმებულების განაწილება სქესის მიხედვით 2015 წელში**

**წყარო: საქსტატი, შინამეურნეობების ინტეგრირებული გამოკითხვა**

ეკონომიკური აქტივობის მიხედვით კაცისა და ქალის დასაქმების დონე ემთხვევა დასაქმების განაწილების ზოგად სურათს. 2015 წელს დაქირავებით დასაქმებულთა მაჩვენებელი სქესის მიხედვით განაწილდა შემდეგნაირად - 53% კაცი და 47% ქალი, ხოლო თვითდასაქმებულები - 52% კაცი და 48% ქალი. 2015 წელს წინა წელთან შედარებით 1%-ული წილით გაიზარდა ქალების დასაქმების დონე.

**დიაგრამა N4. დაქირავებით დასაქმებულების განაწილება სქესის მიხედვით 2015 წელში**

**წყარო: საქსტატი, შინამეურნეობების ინტეგრირებული გამოკითხვა**

**დიაგრამა N5. თვითდასაქმებულების განაწილება სქესის მიხედვით 2015 წელში**

**წყარო: საქსტატი, შინამეურნეობების ინტეგრირებული გამოკითხვა**

საკმაოდ მაღალია 15-24 ასაკის მქონე ახალგაზრდების უმუშევრობის დონე, როგორც საქართველოში, ასევე, ზოგადად ევროპაში, მათ შორის ეკონომიკური თანამშრომლობისა და განვითარების ორგანიზაციის (OECD) ქვეყნებში. 2015 წელს წინა წელთან შედარებით არ დაფიქსირებულა უმუშევრობის მკვეთრი ცვლილება და 15-24 ასაკობრივი ჯგუფისათვის შეადგინა 30.8%.

**დიაგრამა N6. უმუშევრობის დონე 2014-2015 წლებში ასაკობრივი ჯგუფების მიხედვით**

**წყარო: საქსტატი, შინამეურნეობების ინტეგრირებული გამოკითხვა**

2015 წელს გასულ წელთან შედარებით ასაკობრივი ჯგუფების მიხედვით უმუშევრობის საგრძნობი დონის კლება დაფიქსირდა შემდეგი ასაკობრივი ჯგუფებისათვის - 15-19, 25-29 და 30-34.

**დიაგრამა N7.** **უმუშევრობის ცვლილება 2014-2015 წლებში ასაკობრივი ჯგუფების მიხედვით**

**წყარო: საქსტატი, შინამეურნეობების ინტეგრირებული გამოკითხვა**

საკმაოდ მაღალია ახალგაზრდების (15-24 წელი) უმუშევრობის დონე ევროკავშირის ქვეყნებში, საშუალოდ ეკონომიკური თანამშრომლობისა და განვითარების ორგანიზაციის (OECD) ქვეყნებისათვის ეს მაჩვენებელი 13.9%-ს უტოლდება.

**დიაგრამა N8. ახალგაზრდების უმუშევრობის დონე ეკონომიკური თანამშრომლობისა და განვითარების ორგანიზაციის ქვეყნებში (2015)**

# წყარო. OECD DATA, Youth Unemployment Rate

# https://data.oecd.org/unemp/youth-unemployment-rate.htm